google/wiki40b huggingface dataset:
उष्णता सम्बन्धी चोट

उष्णता सम्बन्धी चोटवह चोट होती है जो किसी गर्म चीज के प्रभाव से होती है, जैसे की- गर्म पानी से, आग से, गर्म तेल से, भाप से या किसी भी और गर्म चीज से। सबसे साधारण उष्णता सम्बन्धी चोट आग से जलने के कारण होती है, जो की जले हुए अंग पर घाव कर देती है। सबसे कम ताप्मान जिसपे इंसान जल सकता है वो ४४' होता है। यह वह ताप्मान है जिसपर इंसान को उष्ण से चोट पहुंचती है। जैसे-जैसे ताप्मान बड़ता जाता है वैसे-वैसे उष्णता से पहुंची चोट घातक होती जाती है। अगर अनावृति का ताप्मान ७०' या उससे ज्यादा होता है तो भुत ही कम समय में इंसान जलने लगता है।

इलाज़

उष्णता सम्बन्धी चोट को ठीक करने का घेरेलु नुस्का यह है कि जले हुए भाग पर ठंडा पानी डालो और उस पर एंटीसेप्टिक दवाई लगाए। उष्णता सम्बन्धी चोट से हुए जलन और दर्द ऐसीटामीनोफिन लगाने से कम हो जाता है। जले हुए अंग पर कभी भी पानी,घी या कोई अन्य क्रीम नहीं लगनी चाहिए क्यूंकि उससे जलने का घाव अत्यधिक ख़राब हो सकता है। अगर कोई इंसान जल रहा है तो उस इंसान पर कम्बल दल कर आग भुजी जाती है और फिर उसपर पानी डाला जाता है ताकि उस इंसान के शारीर का ताप्मान कम हो सके।
बोलोना विश्वविद्यालय

बोलोना विश्वविद्यालय (इतालवी : Università di Bologna, UNIBO), इटली के बोलोना (Bologna) में स्थित एक विश्वविद्यालय है। इसकी स्थापना १०८८ ई में हुई थी और आधुनिक अर्थ में यह विश्व का सबसे पुराना विश्वविद्यालय है। यह पहला शिक्षा संस्थान था जिसने अपने लिये 'यूनिवर्सितास' (universitas) शब्द का प्रयोग किया।
बूआ

पिता की बहन को बूआ कहा जाता है।
गेंडोली

इतिहास

बूंदी के वीर इतिहास में गेंडोली का नाम प्रमुख हैं। सूर्यमल्ल मिश्रण द्वारा लिखी गयी "रंग में भंग " से इस गाँव का इतिहास जुडा हुआ हे. प्राचीन काल में बूंदी के राज्य होने के समय गेंडोली का नाम गणनापुर था। यह पर इतिहास में यह मिथकों के अनुसार बूंदी की राजधानी हुआ करती थी। यह पर इतिहास से जोड़ने वाली कई कड़ियाँ हमको देखने को मिलती हे . संक्षिप्त में , यह का इतिहास बहुत खास होने की वजह से इसे बहुत कम ही लोग जन पाए हे और कुछ लोग मिथकीय कहानियो के आधार पर गाँव का इतिहास बताते है।

दर्शनीय स्थल

Kanchan Dham
यह गेण्डोली और फोलाई के बिच में स्थित है!

प्राचीन जैन मंदिर

यह प्राचीन जैन मंदिर तक़रीबन ५०० साल पुराना हैं। इस प्राचीन मंदिर के अंदर जैन समुदाय के भगवन की मूर्ति विराजमान हे . साथ ही यह पर प्राचीन काल की पुरानी भित्तिचित्र कला के भी ३ ४ उदाह्रहण हे . मिथकों के अनुसार यह पूरा मंदिर केवल एक ही खम्भे पर टिका हुआ हे , तथा इस महेल के निचे कई गलियारे हे जो की इसे कए अंजन जगहों से जोड़ते हे. जैन समुदाय के दृष्टिकोण से यह मंदिर काफी पवित्र हे .

नीलकंठ महादेव मंदिर

यह मुख्या सड़क RJSH29 से लगभग ३ किलोमीटर दूर स्थित हे . प्राचीन मान्यतो के अनुसार यहाँ पर 36 करोड़ देवी देवताओ की प्रतिमाये विराजमान थी जिनमे से अब प्राकर्तिक घटनाओ की वजह से लगभग ५०-६० ही बाकि रह गयी हे. इस पवित्र स्थान में श्री शिव शंकर भोलेनाथ का शिवलिंग विद्यमान हे जो की लगभग 5000 साल प्राचीन हे . शिवलिंग वर्त्तमान में भी सुरक्षित स्थिति में हे,और अन्य मूर्तियाँ जीर्णोद्धार स्थिति में हैं।

श्री चाचोलिया हनुमान जी का मंदिर

ये भी प्राचीनतम मंदिरों में से एक हे तथा यह पर श्रद्धालु बड़ी दूर दूर से आते हे . यह मंदिर भी पहाडियों के तलहटी में बसा हुआ हे.

मंशापूर्ण हनुमान जी का मंदिर

यह भी मुख्या बाजार में ही स्थित हे. मंदिर बहुत सुन्दर हे.

श्री कंकाली माता दी मंदिर

श्री कंकाली माता का मंदिर मुख्य सडक से 1/2km दूर रेगर बस्ती की ओर स्तिथ है। ये कंकाली माता का मन्दिर बहुत ही पुराना, व बताया जाता है, कि मंदिर की जगह जंगल था जहॉ कंकाली माता की मुरत मिली जहॉ कंकाली माता का भव्य मंदिर बनाया गया।
इस मंदिर मे भैरव बाबा, चावण्ड माता, लाल बाई, ठाकुर बाबा, के दर्शनिय  स्थल स्तिथ है। 
हर नवरात्रो मे माता रानी की पुजा की जाती है।  तथा  हर वर्ष नवरात्री मे माता की रैली(नैजा) डोल नंगारो के साथ पुरे गाव मे निकाली जाती है।

होटल और रेस्टोरेंट

1.मोदी होटल 
2.प्रजापति रेस्टोरेंट 
3.सैनी टी स्टाल 
4.राठौर टी स्टाल
निर्वासन

निर्वासन में रहने का मतलब किसी के घर (यानी शहर, राज्य या देश) से दूर होना है, क्योंकि या तो वापसी के लिए अनुमति से इनकार कर दिया गया है या वापस आने पर कारावास या मृत्यु के साथ धमकी दी गई है। यह दण्ड का एक रूप हो सकता है। यद्यपि आमतौर पर किसी व्यक्तिगत स्थिति का वर्णन करने के लिए उपयोग किया जाता है, यह शब्द समूहों (विशेष रूप से जातीय या राष्ट्रीय समूहों), या पूरी सरकार के लिए भी उपयोग किया जाता है। "डायस्पोरा" और "शरणार्थी" जैसे शब्द समूह निर्वासन का वर्णन करते हैं, स्वैच्छिक हो या मजबूरन, और "निर्वासन में सरकार" एक ऐसे देश की सरकार का वर्णन करता है जिसे देश के बाहर होने के लिये मजबूर किया गया है और अपनी वैधता का तर्क उस देश के बाहर से देती है।
निर्वासन अपनी मातृभूमि से आत्मारोपित प्रस्थान भी हो सकता है। आत्म-निर्वासन को अक्सर उस व्यक्ति द्वारा विरोध के रूप में चित्रित किया जाता है, जो दावा करता है कि वह उत्पीड़न या कानूनी मामलों (जैसे कर या आपराधिक आरोप) से बचने के लिए निर्वासित हुआ है। ऐसा अगर दूसरे देश में जाना होना होता है तो वहाँ से किसी व्यक्ति को लाने की प्रक्रिया को प्रत्यर्पण कहा जाता है। कुछ मामलों में अपदस्थ राष्ट्रप्रमुख को तख़्ता पलट या सरकार के अन्य परिवर्तन के बाद निर्वासन में जाने की इजाजत दी जाती है, जिससे शांतिपूर्ण परिवर्तन हो सकता है या न्याय से बचने की अनुमति मिलती है।
सीलिएक रोग

सीलिएक रोग प्रतिरक्षा प्रतिक्रिया (immune reaction) की वजह से होने वाली बीमारी है जो लस भोजन (gluten food) खाने से होता है| यह बीमारी गेहूं, जो, राई और ओट्स में पाए जाने वाली एक खास किसम के प्रोटीन से होता है| यह एक प्रकार का स्वप्रतिरक्षित रोग (Autoimmune diseases)है जिसमें शरीर की रोग प्रतिरोधक छमता अपने ही शरीर के खिलाफ लड़ने लगती है|
बगड़

भूगोल

बगड 28° 11' 0" (उत्तर) अक्षांश एवं 75° 30' 0" (पूर्व) देशांतर पर अवस्थित है |

धार्मिक स्थल

यह क़स्बा चारो तरफसे मंदिरोसे और मस्जिदों से घिरा हुवा है। एक तरफ पाबुजी महाराज का प्रमुख मंदिर है वही दूसरी और प्रमुख मुस्लिम समुदाय की दरगाह है। और प्रमुख चन्द्रनाथ का आश्रम है। और वही प्रमुख चावो सती मंदिर है। यहापे श्याम मंदिर, हनुमान मंदिर, और बहुत सारे शिव मंदिर है। देखा जाये तो यह एक पुर्णतया धार्मिक क़स्बा है।
जयवीर अग्रवाल

जयवीर अग्रवाल को भारत सरकार द्वारा सन २००६ में चिकित्सा विज्ञान के क्षेत्र में पद्म भूषण से सम्मानित किया गया था। ये तमिलनाडु से हैं।
हम हो गये आप के

संक्षेप

अमीर और बिगड़ैल ऋषि ओबेरॉय (फ़रदीन ख़ान) एक विशाल बंगले में रहता है और ओबेरॉय परिवार में एकमात्र संतान है। ऋषि एक इश्कबाज है, और अक्सर पीता है। एक दिन वह एक आकर्षक युवा महिला चाँदनी गुप्ता (रीमा सेन) नाम से मिलता है और उसके द्वारा मोहित होता है। चाँदनी ऋषि की आदतों से प्रभावित नहीं हैं और उसे अनदेखा करती है। चाँदनी को एक संगठन में काम मिल जाता है, और वो अपने सहकर्मी मोहन सचदेव को चाहती है। मोहन ऋषि के व्यापार साम्राज्य में एक टाइपिस्ट के रूप में कार्यरत  है। दुर्भाग्यवश दोनों पक्षों के बीच वित्तीय संकटों के कारण मोहन के माता-पिता शादी के खिलाफ है। नतीजतन मोहन किसी और से शादी करता है। जब ऋषि को इसके बारे में पता चला है और चाँदनी को दोस्त के रूप में सांत्वना देने की पेशकश करता है। धीरे-धीरे धीरे-धीरे ऋषि अपने को बदलता है और चाँदनी और वो आवश्यक समायोजन करते हैं जिसके परिणामस्वरूप दोनों प्यार में पड़ते हैं।
ग्लास्को हेराल्ड

यह् एक प्रमुख दैनिक समाचार पत्र है।

प्रकाशन स्थल

यह दैनिक समाचार पत्र ग्लास्को, युनाइटेड किंगडम से प्रकाशित होता है।
फरदूनजी नौरोजी

फरदूनजी नौरोजी, भारतीय समाजसेवक थे।

परिचय

वे १८१७ में भड़ोंच में उत्पन्न हुए। ये दादाभाई नौरोजी से आठ वर्ष बड़े थे। ये दोनों समाज के बहुमुखी सुधारों में अग्रणी थे। इंग्लैंड में दादाभाई का राजनीतिक क्रियाकलाप आरंभ होने पर नौरोजी ने उसमें अत्यधिक रुचि ली। इनके सहयोग से दादाभाई ने ईस्ट इंडिया एसोसिएशन की बंबई शाखा की स्थापना की, जिसका उद्घाटन इंग्लैंड में भारत सरकार के अवकाशप्राप्त उच्चपदस्थ अधिकारियों की उपस्थिति में १८६६ में हुआ। इस संस्था ने (ब्रिटिश सरकार के) भारत सचिव से दादाभाई की इस माँग का समर्थन किया कि भारत की वित्तीय व्यवस्था का आधार सुदृढ़ करने के प्रयत्न किए जाएं। नौरोजी इंग्लैंड में भारतहितैषियों से इन सुधारों का समर्थन प्राप्त करने भेजे गए। शीघ्र ही भारत की वित्तीय व्यवस्था की जाँच करने के लिए एक संसदीय समिति नियुक्त की गई। दादाभाई और नौरोजी उसमें "ईस्ट इंडिया एसोसिएशन' के प्रतिनिधि के रूप में सम्मिलित हुए। भारत लौटने पर इन्होंने बंबई एसोसिएशन के सचिव का पद सँभालकर एसोसिएशन की गतिविधि को पुन: सक्रिय रूप दिया।
नौरोजी की स्मरणीय सेवाओं का केंद्र बंबई के म्युनिसिपिल कार्पोरेशन का विशाल कक्ष है। यद्यपि वे जनसेवा और समाजसुधार के मामलों में विशेष संलग्न रहते थे, फिर भी दादाभाई को अपने राजनीतिक कार्यों में भी उनका सहयोग प्राप्त होता था। जब नौरोजी स्वयं इंग्लैंड गए, उन्होंने एसोसिएशन के तत्वाधवान में भारतीयों और अंग्रेजों के पारस्परिक सौहार्द बढ़ाने के हेतु भाषण दिए, तथा भारत की शासन संबंधी समस्याओं के हल के लिए अंग्रेज जनता से सहयोग की अपील की। बंबई के म्युनिसिपिल प्रशासन से संबंधित ऐसा कोई प्रश्न नहीं था, जिसपर उन्होंने सूक्ष्म चिंतन न किया हो। जनहित का कोई ऐसा आंदोलन नहीं होता था, जिसमें वे प्रमुख भाग न लेते रहे हों। उनकी उत्कृष्ट सेवाओं के लिए सरकार ने उन्हें सी. आई. ई. की उपाधि से सम्मानित किया। एक सार्वजनिक भोज में उनका अभिनंदन करते हुए, उस समारोह के अध्यक्ष सर जमशेदजी जेजी भाई ने उनके स्वतंत्र चरित्र और उनकी सेवाभावना की मुक्त कंठ से प्रशंसा की। वे स्वार्थपरता और भ्रष्टाचार को सहन नहीं कर पाते थे और निर्भीकतापूर्वक उसका विरोध और उद्घाटन किया करते थे। १८८५ में जब उनकी मृत्यु हुई, तो विशिष्ट नागरिकों और सार्वजनिक संस्थाओं में उनके जननेता रूप की स्मृति का सम्मान करने की होड़ सी मच गई।
बैडमिंटन विश्व कप

बैडमिंटन का विश्व कप अंतरराष्ट्रीय प्रबंधन समूह द्वारा वार्षिक तौर पर आयोजित होने वाली एक विश्व स्तरीय प्रतियोगिता थी। यह 1981 से 1997 तक आयोजित हुई थी। इसके बाद यह प्रतियोगिता ७ वर्षों तक नहीं हुई। विश्व बैडमिंटन संघ ने इसे २००५ से फिर से सिर्फ़ आमंत्रण के आधार पर शुरू करने का निर्णय लिया। लेकिन २००६ के बाद यह भी खत्म हो गया।
सार्वत्रिक वितरण

जीव-भूगोल में, किसी वर्गक (टैक्सोन) के वितरण को, सार्वत्रिक वितरण तब कहा जाता है यदि, इसका जीव-भौगोलिक क्षेत्र विश्वव्यापी या विश्व के अधिकतर हिस्सों के उपयुक्त पर्यावासों में हो। उदाहरण के लिए, व्हेल का वितरण, सार्वत्रिक वितरण है, क्योंकि यह दुनिया के लगभग सभी महासागरों में पाई जाती है। अन्य उदाहरणों में मनुष्य, लाइकेन प्रजाति पार्मेलिया सुलकाटा और मोलस्क वंश माइटिलस शामिल हैं। सार्वत्रिक वितरण का कारण पर्यावरण सह्य-सीमाओं का व्यापक क्षेत्र, या विकास के लिए आवश्यक समय से अधिक तेजी से हुआ फैलाव हो सकता है।
गाँधीजी के आर्थिक विचार

गांधीजी के आर्थिक विचार अहिंसात्मक मानवीय समाज की अवधारणा से ओत-प्रोत हैं। उनके आर्थिक विचार आध्यात्मिक विकास को प्रोत्साहित करने वाले एवं भौतिकवाद के विरोधी हैं। ' गांधीवादी अर्थशास्त्र ' (Gandhian economics) नामक यह शब्द सबसे पहले उनके प्रसिद्ध अनुयायी जे.सी. कुमारप्पा ने प्रयोग किया था।
मासातोशी कोशिबा

विख्यात व्यक्ति
डिजक्स्ट्रा का अल्गोरिद्म

डिजक्स्ट्रा का अल्गोरिद्म किसी नक्शे के दो स्थानों के बीच सबसे छोटा रास्ता ढूंढने के लिए एक अल्गोरिद्म है।
पिंगली वेंकैया

जीवनी

पिंगली वैंकैया का जन्म 2 अगस्त 1876, को वर्तमान आंध्र प्रदेश के मछलीपट्टनम के निकट भाटलापेनुमारू नामक स्थान पर हुआ था। इनके पिता का नाम पाण्डुरंग और माता का नाम काल्पवती था और यह ब्राह्मण कुल नियोगी से संबद्ध थे। मद्रास से हाई स्कूल उत्तीर्ण करने के बाद वो अपने वरिष्ठ स्नातक को पूरा करने के लिए कैंब्रिज यूनिवर्सिटी चले गये। वहाँ से  लौटने पर उन्होंने एक रेलवे गार्ड के रूप में और फिर लखनऊ  में एक सरकारी कर्मचारी के रूप में काम किया और बाद में वह एंग्लो वैदिक महाविद्यालय में उर्दू और जापानी भाषा का अध्ययन करने लाहौर चले गए। 
वो कई विषयों के ज्ञाता थे, उन्हें भूविज्ञान और कृषि क्षेत्र से विशेष लगाव था। वह हीरे की खदानों के विशेषज्ञ थे। पिंगली   ने ब्रिटिश भारतीय सेना में भी सेवा की थी और दक्षिण अफ्रीका के एंग्लो-बोअर युद्ध में भाग लिया था। यहीं यह गांधी जी के संपर्क में आये और उनकी विचारधारा से बहुत प्रभावित हुए। 
1906 से 1911 तक पिंगली मुख्य रूप से कपास की फसल की विभिन्न किस्मों के तुलनात्मक अध्ययन में व्यस्त रहे और उन्होनें बॉम्वोलार्ट कंबोडिया कपास पर अपना एक अध्ययन प्रकाशित किया। 
इसके बाद वह वापस किशुनदासपुर  लौट आये और 1916 से 1921 तक विभिन्न झंडों के अध्ययन में अपने आप को समर्पित कर दिया और अंत में वर्तमान भारतीय ध्वज विकसित किया। उनकी मृत्यु 4 जुलाई, 1963 को हुई।

भारत के ध्वज की रचना

काकीनाड़ा में आयोजित भारतीय राष्ट्रीय काँग्रेस के राष्ट्रीय अधिवेशन के दौरान वेंकैया ने भारत का खुद का राष्ट्रीय ध्वज होने की आवश्यकता पर बल दिया और, उनका यह विचार गांधी जी को बहुत पसन्द आया। गांधी जी ने उन्हें राष्ट्रीय ध्वज का प्रारूप तैयार करने का सुझाव दिया। 
पिंगली वैंकया ने पांच सालों तक तीस विभिन्न देशों के राष्ट्रीय ध्वजों पर शोध किया और अंत में तिरंगे के लिए सोचा। 1921 में विजयवाड़ा में आयोजित भारतीय राष्ट्रीय कांग्रेस के अधिवेशन में वैंकया पिंगली महात्मा गांधी से मिले थे और उन्हें अपने द्वारा डिज़ाइन लाल और हरे रंग से बनाया हुआ झंडा दिखाया। इसके बाद ही देश में कांग्रेस पार्टी के सारे अधिवेशनों में दो रंगों वाले झंडे का प्रयोग किया जाने लगा लेकिन उस समय इस झंडे को कांग्रेस की ओर से अधिकारिक तौर पर स्वीकृति नहीं मिली थी। 
इस बीच जालंधर के हंसराज ने झंडे में चक्र चिन्ह बनाने का सुझाव दिया। इस चक्र को प्रगति और आम आदमी के प्रतीक के रूप में माना गया। बाद में गांधी जी के सुझाव पर पिंगली वेंकैया ने शांति के प्रतीक सफेद रंग को भी राष्ट्रीय ध्वज में शामिल किया। 1931 में कांग्रेस ने कराची के अखिल भारतीय सम्मेलन में केसरिया, सफ़ेद और हरे तीन रंगों से बने इस ध्वज को सर्वसम्मति से स्वीकार किया। बाद में राष्ट्रीय ध्वज में इस तिरंगे के बीच चरखे की जगह अशोक चक्र ने ले ली।
पावन

पावन का अर्थ पवित्र अथवा शुभ है।
ज़हरान क़बीला

ज़हरान (अरबी: زهران‎, अंग्रेज़ी: Zahran) एक बदू अरबी कबीला है। यह उन गिनती के अरब क़बीलों में से है जिन्हें अरबी प्रायद्वीप का मूल निवासी माना जाता है। इस कबीले के लोग ग़ामिद​ क़बीले के भी सम्बन्धी हैं और उनके ऐतिहासिक मित्रपक्ष में रहे हैं। इनकी मूल मातृभूमि अरबी प्रायद्वीप का दक्षिणी या दक्षिणपूर्वी भाग, विशेषकर यमन और सउदी अरब का अल-बाहाह क्षेत्र, कही जाती है लेकिन वर्तमानकाल में इसके बहुत से सदस्य पश्चिमी सउदी अरब (विशेषकर मक्का व जेद्दाह क्षेत्रों) में बसे हुए हैं। मध्य पूर्व के कई अन्य इलाक़ों में लोगों का पारिवारिक नाम 'ज़हरान' होता है लेकिन यह ज़रूरी नहीं कि वे सभी ज़हरान क़बीले के हों।

ज़हरानी अरबी उपभाषा

ज़हरान और बेलाद ग़ामिद​ क़बीले अपनी अलग विशेष अरबी उपभाषा बोलते हैं जिसे ज़हरानी कहा जाता है। कुछ स्रोतों के अनुसार यह पुराने ज़माने की शास्त्रीय अरबी की सब से निताकतम जीवित उपभाषा है। सभी जीवित अरबी बोलियों में से इसका व्याकरण कुरान की अरबी के सबसे नज़दीक पाया जाता है।
द्वितल कोण

द्वितल कोण (Dihedral angle)त्रिआयामी कोण का चित्र है।

परिभाषा

दो समतलों के परस्पर काटने से बना कोण,जो तीसरे समतल पर लम्बवत होता है।

व्याख्या

प्रथम चित्र में : समतल A और समतल B के परस्पर काटने से बना कोण ,जो तीसरे समतल C पर लम्ब है द्वितल कोण कहलायेगा।

परिभाषा

दो समतलों के बीच बना कोण द्वितल कोण कहलाता है।
यज्ञदत्त शर्मा (उत्तर प्रदेश के राजनेता)

डॉ यज्ञदत्त शर्मा () उत्तर प्रदेश के एक रजनेता हैं। सम्प्रति वे भारतीय जनता पार्टी से उत्तर प्रदेश विधान परिषद के विधायक हैं।
चाकसू

चाकसू जयपुर जिले की तहसील मुख्यालय है। यह जयपुर से दक्षिण दिशा में २५ किमी की दूरी पर स्थित है। यह तहसील मुख्यालय व नगरपालिका क्षेत्र है जिसकी जनसंख्या २००१ के अनुसार ३०,००० के लगभग है।
इटली ओलंपिक विवरण

गर्मियों के खेल से पदक

██  उस खेल में अग्रणी
सिंघी मछली

सिंघी पृष्टवंशी हड्डीयुक्त मछली है। इसके सिर के पार्श्व भागों में दो कठोर काँटे की तरह रचनाएँ पायी जाती हैं जिससे यह अपनी सुरक्षा करती है। इसका शरीर चिकना होता है अर्थात इस पर स्केल्स नहीं पाये जाते हैं। शरीर नाव के आकार का होता है। इसमें मुख्य श्वसन अंग गिल्स के अलावा सहायक श्वसन अंग पाया जाता है जिसकी सहायता से यह पानी के बाहर भी कुछ घंटो तक जीवित रह सकती है।
गंधहस्ती

गंधहस्ती, बौद्ध धर्म के अंतर्गत एक बोधिसत्व हुए हैं। इनका उल्लेख निष्पन्न योग में मिलता है। उसमें इनके दो स्वरूपों का वर्णन है। किंतु इनकी प्रतिमा देखने में नही आती। नैपाली चित्रपटों में कभी कदा इनका चित्रण मिलता है।
पीपा क्षत्रिय

पीपा दर्जी  मूलतः राजस्थान तथा भारत के अन्य राज्यों जैसे गुजरात और मध्य प्रदेश इत्यादि के निवास करने वाली जाती है। यह वर्तमान में खुद को पीपा क्षत्रिय बोलते हैं।
नकला उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। जनसांख्यिकीक रूप से, यहाँ, इस्लाम के अनुयाई, आबादी के औसतन ९१% के करीब है। शेष जनसंख्या प्रमुखतः हिन्दू धर्म की अनुयाई है। यह मयख्यातः एक ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

नकला उपजिला बांग्लादेश के उत्तरी सीमा से सटे, म़यमनसिंह विभाग के शेरपुर जिले में स्थित है।
उपासक और उपासिका

बौद्ध धर्म के अनुयायिओं को उपासक और उपासिका कहते हैं। पुरूष अनुयायिओं को उपासक और महिला अनुयायिओं को उपासिका कहा जाता है। बौद्ध धर्म में उनके अनुयायिओं के दो प्रकार है - भिक्खू-भिक्खूनी और उपासक - उपासिका।
विश्व में करीब १७८ करोड़ बौद्ध धर्म के उपासक और उपासिका है।
जिंक कार्बोनेट

जिंक कार्बोनेट एक अकार्बनिक यौगिक है।
वलयाकार सूर्य ग्रहण

वलयाकार सूर्यग्रहण तब लगता है जब चाँद सामान्य की तुलना में धरती से दूर हो जाता है। नतीजतन उसका आकार इतना नहीं दिखता कि वह पूरी तरह सूर्य को ढक ले। वलयाकार सूर्यग्रहण में चाँद के बाहरी किनारे पर सूर्य रिंग यानी अंगूठी की तरह काफ़ी चमकदार नजर आता है।
पहाड़गढ़

मुरैना के निकट, पहाडगढ़ से 12 मील की दूरी पर 86 गुफाओं की श्रृंखला देखी जा सकती है। इन गुफाओं को भोपाल की भीमबेटका गुफाओं का समकालीन माना जाता है। सभ्यता के प्रारंभ में लोग इन गुफाओं में आश्रय लेते थे। गुफाओं में पुरूष, महिला, चिड़िया, पशु, शिकार और नृत्य से संबंधित अनेक चित्र देखे जा सकते हैं। यह चित्र बताते हैं कि प्रागैतिहासिक काल में भी मनुष्य की कला चंबल घाटी में जीवंत थी।
बनी शाबा

बनी शाबा या शाबा के पुत्र (अरबी: बनी शाबाह بني شيبه) एक अरबी जनजाति हैं जो काबा की चाबियाँ रखती हैं। जनजाति के सदस्य सफाई समारोह के दौरान काबा में आगंतुकों को बधाई देते हैं और आगंतुकों के साथ इंटीरियर को साफ करते हैं। शेख अब्दुल-अज़ीज़ अल-शीबी  जिनकी नवंबर 2010 में मृत्यु हो गई, उन्होंने अठारह साल तक क़ाबा कुंजी रखी थी।
सैयद रज़ा हुसैनी

ग्रैंड अयातुल्ला सैयद रज़ा हुसैनी, कनाडा में एक शिया नेता है। वह 1960 में पैदा हुआ था।
किंग्स इलेवन पंजाब

इतिहास

२००८ में बीसीसीआई ने इंडियन प्रीमियर लीग नामक एक ट्वेन्टी - ट्वेन्टी टूर्नामेंट की घोषणा की थी। जिसमें कुल नीलामी के पश्चात ८ फ्रेंचाइज टीमों को रखा गया जिसकी नीलामी मुंबई में २० फ़रवरी को हुई थी। इसमें किंग्स इलेवन पंजाब को डाबर कम्पनी के मोहित बर्मन (४६%) , वाडिया ग्रुप के नेस वाडिया (२३ %) ,बॉलीवुड फिल्म अभिनेत्री प्रीति जिंटा (२३%) और अपीजय सुरेन्द्र ग्रुप के करण पॉल ने खरीदा था। फ़्रैन्चाइज को खरीदने में कुल $76 मिलियन का भुगतान करना पड़ा |

किंग्स इलेवन पंजाब का इतिहास 2018 में

2018 आईपीएल सीजन के लिए किंग्स इलेवन पंजाब टीम में आरसीचैंद्रन अश्विन, युवराज सिंह,केएल राहुल, एआरन फिंच और क्रिस गेल शामिल हैं। अश्विन को कप्तान नियुक्त किया गया है। ब्रैड हॉज को कोच के रूप में नियुक्त किया गया है।
ब्रह्मपुर, बिहार

व्युत्पत्ति

ब्रह्मपुर का अर्थ ब्रह्मा की जगह है। ब्रह्मपुर के आसपास के लोगों का मानना है कि हिंदू भगवान शंकर, शिव लिंग के रूप में स्वयं धरती से बाहर आए हैं। उनका नाम ब्रह्मेश्वर नाथ है। यही कारण है कि गांव का नाम ब्रह्मपुर पडा, जो वास्तविक नाम है। परन्तु ब्रह्मपुर के लोग भोजपुरी बोलते हैं और उन्हें अंग्रेजी का थोडा कम ज्ञान है। अतः कुछ लोग ब्रह्मपुर को ब्रहम्पुर (English: Barhampur & Brahampur) भी लिखते हैं। कुछ लोग भोजपुरी में बरहम्पुर (English: Barahmpur) का भी उपयोग करते हैं। कुछ लोगों का मानना है कि ब्रह्मपुर की स्थापना स्वयं भगवान ब्रह्मा जी ने किया था। परिणामस्वरूप; यह शहर ब्रह्मपुर के नाम से जाना जाने लगा।

पौराणिकी

कहा जाता है कि प्राचीन काल में, मुस्लिम शासक मोहम्मद गज़नी, जब मंदिर को तोड़ने और यहाँ का धन लूटने आया तो, ब्रह्मपुर के लोगों ने उसको चेतावनी दी की अगर वो मंदिर तोड़ेगा तो बाबा ब्रह्मेश्वर नाथ की तीसरी आँख उसका विनाश कर देगी। गज़नी ने कहा की ऐसे कोई देवता नहीं हैं। अगर हैं, तो मंदिर का प्रवेश द्वार, जो पूरब दिशा में है वो रात भर में पश्चिम में हो जायेगा। अगर ऐसा होता है तो वह मंदिर को छोड़ देगा और कभी मंदिर के पास नहीं आएगा। अगले दिन प्रातः कल जब वो मंदिर का विनाश करने आया तो दंग रह गया। उसने देखा की मंदिर का प्रवेश द्वार पश्चिम की तरफ हो गया है और वो वहा से हमेशा के लिए चला गया।

जनसांख्यिकी

भारत की 2011 की जनगणना के अनुसार, ब्रह्मपुर की जनसंख्या १३,७२७ थी, जिसमे ७३२८ पुरुष और ६३९९ महिलाएं शामिल है और ब्रह्मपुर में घरों की संख्या १९२७ थी।

भूगोल

ब्रह्मपुर 25°35'57" उत्तरी अंक्षाश 84°18'5" पूर्बी देशांतर पर स्थित है। यह रघुनाथपुर, रह्थुआ, निमेज, पुरवा, राम गढ़ इत्यादि छोटे छोटे गांवों से घिरा हुआ है।

परिवहन

ब्रह्मपुर सड़क मार्ग से सीधे पंहुचा जा सकता है। NH 84 यहाँ से हो कर जाता है। रेल द्वारा सीधे पहुंचने योग्य नहीं है। यहाँ का नजदीकी रेलवे स्टेशन रघुनाथपुर है, जो यहाँ से ३ कि॰मी॰ दक्षिण की तरफ है।

अस्पताल

सरकारी अस्पताल, जो ब्रह्मपुर के लिए बना था वो रघुनाथपुर में स्थित है। यहाँ प्राथमिक उपचार होता है। ब्रह्मपुर में कई प्राइवेट अस्पताल है।

शिक्षा

बाबा ब्रह्मेश्वर नाथ उच्च विद्यालय में कक्षा ६ से कक्षा १० तक शिक्षा प्राप्त की जाती है। इसके अलावा, दो सरकारी प्राथमिक विद्यालय और तीन ऊपरी मध्य विद्यालय और 10 प्राइवेट स्कूल हैं।

पर्यटन

ब्रह्मपुर धार्मिक पर्यटन का एक लोकप्रिय केंद्र है। आरा (भोजपुर) जिला, बल्लिया जिला और छपरा जिला से कई लोग यहाँ पर भगवान शिव की पुजा अराधना करने के लिए आते हैं। बहुत सारे लोग यहाँ पर शादी करने करने के लिए भी आते हैं। ब्रह्मपुर के लोग पशु मेला का आयोजन करते हैं। बिहार और उत्तर प्रदेश के किसान खेती और पशुपालन के लिए जानवरों को खरीदने के लिए यहां आते हैं। फाल्गुनी पशु मेला बिहार और उत्तर प्रदेश में बहुत प्रसिद्ध है, जो हिन्दू के फाल्गुन माह में होता है। १ समय में, घोड़े, हाथी और ऊंट मेले में ख़रीदे और बेचे जाते थे।

अर्थव्यवस्था

ब्रह्मपुर के लोग मुख्य रूप से कृषि के पर और बहुत कम हद तक पर्यटन पर आश्रित हैं। कुछ लोग यहाँ से बाहर काम की तलाश में जाते हैं।

भाषाएँ

ब्रह्मपुर में सबसे अधिक बोली जाने वाली भाषा भोजपुरी है। हिंदी यहाँ की प्रशासनिक भाषा है। उर्दू और अंग्रेजी का बहुत ही कम उपयोग होता है।
स्ट्रेट द्वीप

विवरण

स्ट्रेट द्वीप बारातांग द्वीप से ५.५ किमी पूर्व में बृहत अण्डमान द्वीपों और रिची द्वीपसमूह के बीच की डिलिजेंट जलसन्धि (Diligent Strait) में स्थित है। २००१ की जनगणना में यहाँ १५ परिवारों में ४२ लोग रह रहे थे, जिनमें से २८ पुरुष थे। यह वन से ढका हुआ द्वीप है जिसकी गुफ़ाओं में पक्षियों ने घर बनाये हुये हैं और जिसपर कभी हिरण भारी मात्रा में रहा करते थे। जब बृहत अण्डमान के मुख्य द्वीपों पर बृहत अण्डमानियों की संख्या विलुप्ति के कागार पर आ पहुँची तो अण्डमान प्रशासन ने इस समुदाय को बचाने के लिये इस द्वीप को उनके लिये आरक्षित घोषित कर दिया। बृहत अण्डमानियों के शरीरों में कई साधारण रोगों से लड़ने की क्षमता नहीं होती जिस कारणवश अन्य समुदायों से हल्का सम्पर्क भी उनके लिये अक्सर घातक सिद्ध हो जाता है। इस द्वीप पर उनके लिये पक्के मकान निर्मित हुए। आधे द्वीप पर वह रहते हैं और द्वीप के अन्य भाग में पुलिस, चिकित्सा और अन्य जनकल्याण कर्मचारी रहते हैं। बच्चों के लिये एक पाठशाला भी है। घरों के पास नारियल, आम और इमली के पेड़ हैं। हर दो सप्ताह में पोर्ट ब्लेयर आने-जाने वाली नौका इस द्वीप का अन्य जगहों के लिये एकमात्र यातायात का साधन है।
एओकीज़ पिज़्ज़ा

एओकीज़ पिज़्ज़ा (जापानी: アオキーズ・ピザ एओकीज़ू पिज़ा) जापान की एक पिज़्ज़ा रेस्त्रां चेन है। इसका मुख्यालय नाकामूरा-कू, नगोया, आइची प्रीफ़ेक्चर में स्थित है।
२००८ की स्थिति तक एओकीज़ के अध्यक्ष और सीईओ और एओकीज़ पिज़्ज़ा के स्वामी योशिमोरी एओकी हैं।
क्षुद्रांत्र

ऊतक विज्ञान

वैसे तो छोटी आंत के तीनों भाग सुक्ष्म स्तर तक देखने पर भी समान ही दिखाई देते हैं लेकिन उनमें कुछ महत्वपूर्ण अन्तर पाये जाते हैं।
विकसित देश

विकसित देश यानी औद्योगिक देश, उन देशों को कहा जाता है जिनका कुछ मानकों के अनुसार उच्च विकास दर है। ये मानक कौन है और कौन से देश औद्योगिक या विकसित देशों की श्रेणी में आते हैं, यह विवादास्पद विषय है। इस चर्चा में अक्सर आर्थिक मानकों को शामिल किया जाता है। ऐसे ही एक मानकों में, प्रतिव्यक्ति आय है। जिन देशों का प्रतिव्यक्ति आय यानी प्रतिव्यक्ति सकल घरेलू उत्पाद ज्यादा है वो विकसित या औद्योगिक देशों में गिने जाते हैं। दूसरा मानक, औद्योगिकीकरण है। जिन देशों की अर्थव्यवस्था उद्योग धंधों पर निर्भर है वो औद्योगिक देश कहलाते हैं। अन्य मानकों में मानव विकास सूचकांक, जिसमें राष्ट्रीय आय के साथ जीवन प्रत्याशा और शिक्षा शामिल है। 
जो देश विकसित देश बनने की होड़ में हैं उन्हें विकासशील देश कहा जाता है। विकासशील देशों को तीसरी दुनिया के देश भी कहा जाता है। विकसित और विकासशील देशों से अलग एक श्रेणी है अविकसित देश का.
कुलिय़ारचर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।

अवस्थिति

कुलिय़ारचर उपजिला बांग्लादेश के मध्य में स्थित, ढाका विभाग के किशोरगंज जिले में स्थित है।
नान्हू राम

परिचय

नाहू राम का जन्म हरियाणा के रोहतक जिले के जसराणा ग्राम में हुआ था। वे दो बार पंजाब विधान सभा के सदस्य रहे। बड़े इमानदार और समाजसेवी राजनेता थे।